C 310/6
LV
Eiropas Savienības Oficiālais Vēstnesis
16.8.2022.
28.
ES turpināja atbalstīt Globālo kodolterorisma apkarošanas iniciatīvu (GICNT) un tās pamatuzdevumu – stiprināt globālās spējas novērst un atklāt kodolterorismu un reaģēt uz to.
ES un tās dalībvalstis ir aktīvi iesaistījušās GICNT darbā visās jomās – kodolatklāšanā, kodolkriminālistikā, reaģēšanā un seku mazināšanā.
29.
ES 2013. gadā ar SAEA parakstīja kodoldrošības tehnisko jautājumu sadarbības praktisko kārtību, kuras mērķis cita starpā ir pastiprināt apmācības un spēju veidošanas pasākumu koordināciju, lai veicinātu un īstenotu ilgtspējīgu kodoldrošības kultūras praksi.
30.
Kopš 2013. gada Eiropas Savienības dalībvalstu un partnervalstu – tostarp vairāku GICNT dalībnieku – vajadzībām darbību pilnībā ir izvērsis ES Kodoldrošības mācību centrs saistībā ar kodolmateriāliem un citiem radioaktīviem materiāliem veiktu nelikumīgu darbību atklāšanai un reaģēšanai (EUSECTRA).
Šī centra darbību ciešā sadarbībā ar citām starptautiskām iniciatīvām, ko sekmē SAEA un vairākas GICNT partnervalstis, nodrošina KPC savos objektos Karlsrūē (Vācijā) un Isprā (Itālijā).
Centru izmanto arī praktiskām mācībām, kas galvenokārt saistītas ar vēršanos pret kodolmateriālu kontrabandu.
EUSECTRA aktīvi nodarbojas ar ES dalībvalstu un ES partneru apmācības vajadzībām, tostarp dalībvalstu deleģētajiem pārstāvjiem paredzētajām koordinētajām apmācībām muitas un tiesībaizsardzības jomā, kuras jau ir īstenotas un plānotas 2019.–2022. gadam (tiešā sadarbībā ar Komisijas Migrācijas un iekšlietu ģenerāldirektorātu (HOME) un Nodokļu politikas un muitas savienības ģenerāldirektorātu (TAXUD)).
EUSECTRA pastiprina infrastruktūru, ko izmanto, lai īstenotu apmācību, izstrādā virtuālus mācīšanās rīkus un sniedz novērtējumu par ekipējuma veiktspēju, ja to lūgušas ES dalībvalstis.
Pandēmija ir ierobežojusi apmācību klātienē.
Izmantojot mūsdienīgus līdzekļus ir izstrādāta jaukta pieeja, kurā īpaša uzmanība pievērsta lauka mācībām, attālināti izmantojot instrumentus un reālajā dzīvē izmantojot kodolmateriālus un radioaktīvos materiālus nolūkā uzturēt centienus, ar ko vēršas pret ķīmiska, bioloģiska, radioloģiska un nukleāra (CBRN) rakstura apdraudējumiem un kodolterorismu.
31.
Eiropas Komisija un ES dalībvalstis KPC objektā Karlsrūē (Vācijā), izmantojot modernākās kodolkriminālistikas spējas, turpināja kodolkriminālistikas darbības, lai apzinātu pārtverto kodolmateriālu iezīmes.
32.
KPC un ESARDA deva ievērojamu ieguldījumu 2020. gadā izdotajā grāmatā par kodolieroču neizplatīšanu un bruņojuma kontroles verifikāciju – inovatīvām sistēmu koncepcijām.
33.
Eiropas Komisija ar savas programmas ITRAP+10 II fāzi turpināja veidot ES dalībvalstu spējas testēt un izvērtēt tāda aprīkojuma veiktspēju, ko izmanto kodolmateriālu un radioaktīvu materiālu nelikumīgas tirdzniecības atklāšanai, kā rezultātā notika vēl lielāka saskaņošana un standartizācija un ir ievērojami sekmēti starptautiskie standarti.
34.
Eiropas Komisijai turpina spēlēt nozīmīgu lomu Robežuzraudzības jautājumu darba grupā (BMWG) saistībā ar kodoldrošību.
Tā bija līdzpriekšsēdētāja gan darba grupas, gan divu apakšgrupu sanāksmēs par atklāšanas tehnoloģijām un spēju veidošanu.
35.
Eiropas Komisija turpināja pētniecību jaunu nesagraujošā testa paņēmienu izstrādei, proti, aizkavētas gamma spektrometrijas izmantošanai kodolmateriālu īpašo iezīmju verifikācijai sadarbībā ar SAEA.
Tika iesniegta vienota rīcība saskaņā ar SAEA atbalsta programmu.
36.
2020. gadā Eiropas Komisijas TAXUD ģenerāldirektorāts ar KPC un EUSECTRA atbalstu laida klajā interaktīvu e-mācību programmu, lai palīdzētu muitas amatpersonām pilnveidot zināšanas par robežkontroli saistībā ar radioaktīviem materiāliem un kodolmateriāliem.
Pamatmodulī ir parādīta muitas amatpersonu svarīgā loma kodolmateriālu un radioaktīvu materiālu atklāšanā, informējot tās par riskiem un apdraudējumu, kā arī tiek sniegts elementārs ievads par attiecīgajiem materiāliem, ekipējumu un procesiem.
Augstākā līmeņa modelī tie paši temati tiek aplūkoti detalizētāk.
Abos kursos tiek izmantoti reālistiski scenāriji, kas norisinās jūras ostās, lidostās, uz dzelzceļiem un sauszemes robežām, un tajos kursu dalībnieki var pārbaudīt savas lēmumu pieņemšanas spējas.
Sadarbība starp TAXUD ģenerāldirektorātu un KPC ir nesusi lielāku sinerģiju starp dalībvalstu muitas administrācijām.
Apmācības kursi, kas pasniegti EUSECTRA centrā kalpos par platformu, kurā valstu ekspertiem apmainīties paraugpraksē kodoldrošības jomā saistībā ar robežu aizsardzību, tādējādi palīdzot izstrādāt saskaņotas procedūras.
Tas ietilpst centienos apkarot kodolmateriālu nelegālu tirdzniecību sadarbīgā veidā un atvieglot tirdzniecību, izmantojot muitas kontrolpunktus.
Galīgais mērķis ir nepieļaut, ka personas var piekļūt kaitīgiem materiāliem, un to panāktu, veicinot kopīgu kodoldrošības kultūru.